
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL TARNYBINĖS NUOBAUDOS SKYRIMO KĘSTUČIUI KUNCAIČIUI
2013 m. gruodžio 3 d.  Nr. AT-1356
Šakiai


Vadovaudamasis Lietuvos Respublikos valstybės tarnybos įstatymo (Žin., 1999, Nr.66-2130; 2007, Nr.45-1708) 29 straipsnio 3 dalies 2 punktu, 30 straipsnio 5 dalimi, Vyriausybės 2002 m. birželio 25 d. nutarimu Nr. 977 patvirtintų tarnybinių nuobaudų skyrimo valstybės tarnautojams taisyklių (Žin., 2002, Nr.65-2665) 14.1 punktu, savivaldybės tarybos 2009 m. sausio 22 d. sprendimu Nr. T-6 patvirtintų savivaldybės administracijos nuostatų 24 punktu bei atsižvelgdamas į 2013 m. lapkričio 26 d. išvadą Nr. VL-1627 dėl Ūkio skyriaus vedėjo Kęstučio Kuncaičio galimo tarnybinio nusižengimo tyrimo:


1. Pripažįstu, kad rajono savivaldybės administracijos Ūkio skyriaus vedėjas Kęstutis Kuncaitis padarė tarnybinį nusižengimą, t.y. pažeidė valstybės tarnautojų veiklos svarbiausius etikos principus, numatytus Lietuvos Respublikos valstybės tarnybos įstatymo 3 straipsnyje ir Valstybės tarnautojų veiklos etikos taisykles, patvirtintas Lietuvos Respublikos Vyriausybės 2002 m. birželio 24 d. nutarimu Nr. 968.  

2. Skiriu rajono savivaldybės administracijos Ūkio skyriaus vedėjui Kęstučiui Kuncaičiui už 1 punkte nurodytus pažeidimus tarnybinę nuobaudą − papeikimą.

Šis įsakymas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr.13-308; 2000, Nr.85-2566)  nustatyta tvarka.
Direktorius

